Home / Recensies / Film, TV & Muziek / Orange Is The New Black [seizoen 1 – recensie]
Karina Ahles - Frijters 31 mei 2014	Film, TV & Muziek, SNEAK PREVIEWS, Tips Sakevertroue by 2009-resessie se laagtepunt | Netwerk24
Deur Nellie Brand-Jonker 13 Junie 2019 16:26
Sakevertroue staan nou net 'n punt bo die laagste vlak sedert die resessie van 2009, wat deur die internasionale finansiële krisis veroorsaak is. Foto: Getty Images
“Dit beteken meer as sewe uit tien van die deelnemers aan die peiling is ontevrede met die huidige saketoestande,” sê Ettienne le Roux, hoofekonoom van RMB.
Die indeks toon die resultate van ’n peiling onder 1 800 sakelui.
Die meeste van die inligting is tussen middel Mei en begin Junie ontvang.
Die sentiment het in die boubedryf, die kleinhandel en groothandel verbeter.
Die verbetering is egter teengewerk deur ’n hernude skerp daling in die vertroue van handelaars van nuwe voertuie terwyl die vertroue van vervaardigers verder gedaal het.
Suid-Afrika gaan nie van rat verander na volgehoue hoër groei sonder meer korttermyn-pyn nie.
Ettienne le Roux, hoofekonoom van RMB
Vervaardigers se vertroue is op die laagste vlak sedert die vierde kwartaal van 2017.
Volgens hom is dit merkwaardig hoe sakeaktiwiteit van ’n reeds bedrukte vlak verder agteruitgegaan het. Verkope het in elk van die vyf sektore wat gemeet word agteruitgegaan. Dit was veral sigbaar onder vervaardigers, kleinhandelaars en motorhandelaars.
“Dit is ook opvallend hoe moeilik dit steeds vir baie deelnemers is om hoër koste na verbruikers deur te gee.”
Hy sê die resultate van die peiling beperk die hoop op ’n sterk herstel van die inkrimping van 3,2% in die eerste kwartaal in die bruto binnelandse produk (BBP).
Le Roux sê pres. Cyril Ramaphosa se inisiatiewe om korrupsie te ontbloot en te bekamp, plus die inisiatiewe wat spruit uit die beleggings- en werkberaad van 2018, gaan tyd neem om die gewenste uitkomste te lewer.
Hy meen kragtige en in sommige gevalle ongewilde strukturele hervorming moet deel wees van die inisiatiewe.
“Suid-Afrika gaan nie van rat verander na volgehoue hoër groei sonder meer korttermyn-pyn nie.”
Meer oor: Rand Merchant Bank | Resessie | Kleinhandel | Verbruikersbesteding | Sakevertroue